
Gratis Hubble-DVD 

Af Ole Henningsen 

NASAs rumteleskop Hubble har den 24. april 2005 fejret 15 års 
jubilæum. Den europæiske rumfartsorganisation ESA har i den 
anledning produceret en DVD med en film om teleskopet og de 
mange, epokegørende 

resultater, der er leveret i 
de forløbne år. 

Siden opsendelsen den 24. april 
1990 har rumteleskopet leveret et 
væld af utrolige og fantastiske 
billeder, der har gjort vores viden 
om universet meget større. 

Forskerne siger, at når 
rumteleskopet Hubble fra sit 
kredsløb omkring Jorden bliver 
rettet mod fjerne mål i 
verdensrummet for at tage 
billeder, svarer det til at holde en 
lommelygte stille og lyse på en 
50-øre, der er 650 kilometer væk. 

Det lyder som en umulig opgave, 
selv for et rumteleskop bygget af 
den amerikanske rumfarts¬ 
organisation NASA. Men Hubble har taget så skarpe billeder i rummet, at det 
har været muligt at studere fødslen af stjerner og planeter, at indhente 
detaljerede informationer om galakser og at afsløre, hvordan universet så ud i 
sine helt unge dage, lige efter the Big Bang. 

De 15 år i rummet har dog tæret kraftigt på Hubble. Batterierne er slidte, og 
særligt teleskopets gyroskoper begynder at svigte. Det betyder, at Hubble 
snart kan miste sin evne til at fokusere. 

Det er ikke første gang, der har været alvorlige problemer med Hubble, men 
tidligere har teleskopet været repareret af astronauter fra de amerikanske 
rumfærger. 

NASA besluttede sidste år at droppe et planlagt serviceeftersyn, fordi 
rumfærgerne var aflyst. Så det er desværre kun et spørgsmål om tid, før 
Hubble ikke længere kan berige og imponere forskere og lægmænd med nye 
optagelser og resultater. 

Hubble-DVD udleveres gratis 

ESAs Hubble-DVD er en flot 83 minutter lang produktion, der med såvel 
Hubble's egne billeder som computeranimationer baseret på Hubble's 
observationer beskriver de mange resultater, der er opnået i de forløbne 15 år. 









Produktionen er på engelsk, men har bl.a. danske undertekster samt en kort 
sekvens om opsendelsen af den danske Ørsted-satellit, der meget succesrigt 
har forøget verdens forskere med ny viden om Jordens magnetfelt. 

Der er allerede udleveret flere tusinde gratis DVD'er alene i Danmark, men der 
findes stadig få eksemplarer tilbage, der uddeles gratis til alle interesserede, så 
længe lager haves. 

DVD'en udleveres ved personlig henvendelse til billetsalget på Tycho Brahe 
Planetarium i København samt ved henvendelse til Steno Museet i Arhus og på 
Orion Planetarium i Jels. 


Tycho Brahe Medaljen 


2005 


Samme dag som 
Rumteleskopet Hubble 
havde 15 års fødselsdag 
blev Tycho Brahe Medaljen 
2005 uddelt. Årets 
medaljemodtager var Lars 
Lindberg Christensen. 
»Tycho Brahe Medaljen« 
uddeles hvert år af Bodil 
Pedersen Fonden. I år var 
prismodtageren 
informationschef, 
cand.scient. Lars Lindberg 
Christensen, som blev 
tildelt guldmedalje og 
tilhørende legat på 25.000 
kr. 

Om rismodtageren 



Lars Lindberg Christensen (tv) ved 
prisoverrækkelsen sammen med formand for 
Bodil Pedersen Fonden, Nils Armand. 

Foto: Tycho Brahe Planetarium 


Lars Lindberg Christensen har nemlig siden 1999 arbejdet som 
informationschef ved Rumteleskopet Hubble's europæiske afdeling, der er 
beliggende i Garching ved Munchen. Her er han ansvarlig for kommunikation til 
den brede offentlighed i hele Europa om Rumteleskopet og dets mange 
spektakulære resultater. I den egenskab har medaljemodtageren udviklet sig 
til en international anerkendt specialist i videnskabelig kommunikation. 

Lars Lindberg Christensen er uddannet cand.scient, i astronomi fra 
Københavns Universitet i 1996. Han blev dog langt tidligere engageret i 
undervisnings- og formidlingsopgaver. Allerede som 14-årig deltog han som 
planetarieguide ved Teknisk Museum i Helsingør og som observator ved 
Rundetårns observatorium. 

En stor del af fysik/astronomilærerne i gymnasieskolen kender Lars Lindberg 
Christensen og kan takke ham for et vigtigt fagligt løft. Nu gælder det ikke blot 
efteruddannelse i Danmark idet medaljemodtageren for nylig også har 
medvirket ved efteruddannelsen af gymnasielærere i Skt. Petersborg i Rusland. 








Prismodtageren har skrevet mere end 100 artikler, der formidler 
forskningsresultater, men han har også interesser indenfor den grafiske, 
tekniske og administrative side af videnskabelig formidling. I den boldgade er 
han forfatter til T»he Hands-On Guide to Science Communication« udgivet på 
Springers forlag. Han er også medforfatter til den pragtfulde bog 
»Lysfænomener i naturen«, der udkom i 1998, samtidig har han oversat flere 
populære naturvidenskabelige bøger til dansk. 

Dansk bidrag til 
Hubble-DVD 

Lars Lindberg Christensen har altid 
fokuseret på at udtænke og 
anvende nyskabende metoder til 
effektivt at kommunikere 
budskabet - uanset om der er tale 
om generel formidling eller 
undervisningsmateriale. Et 

slående eksempel er Lars Lindberg 
Christensens bidrag til 

produktionen af den DVD-film om 
Rumteleskopet Hubble, der er 
fremstillet i anledning af Hubble's 
15 års fødselsdag. 

Bodil Pedersen Fonden 

Bodil Pedersen Fonden hædrer 
hvert år en eller flere personer, 
der har ydet en særlig indsats for 
at udbrede kendskabet til 
astronomien og verdensrummet 
omkring os ved uddeling af en 
guldmedalje med et tilhørende kongres i Fredericia, hvor han holdt 
legat på 25.000 kr. oplyser foredrag om sit syn på ufo-fænomener. 

Michael Linden-Vørnle videre i sin Foto - ole Hennm g sen 

meddelelse fra Tycho Brahe Planetariet, der i sin helhed kan ses på 

adressenhttp://www.tycho.dk/article/view/2886/l/234/ 

Rumbaseret teleskop beskrevet i 1923 

I filmen om Hubble-rumteleskopet fortæller man i starten bl.a., at den tyske 
rumfartspioner Hermann Oberth allerede i 1923 beskrev idéerne bag et 
rumbaseret teleskop. Tanker der så med stor succes kunne realiseres i praksis 
mange år efter. 

Indtil sin død i 1989 var Hermann Oberth æresmedlem af bl.a. Dansk Selskab 
for Rumfartsforskning. 

Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: Danske og udenlandske observationer eller fotografier, 
aktuelle himmelfænomener og spændende tilbud på ufo-materialer. 



